Ro-ro-alus
Ro-ro-alus tarkoittaa laivaa, johon kuormaus tapahtuu aluksen sivusta, perästä tai keulasta rullaten, eikä sen lastaamisessa tarvita nosturia. Lyhennys ro-ro tulee englannin kielen sanoista "roll on roll off." Nosturilla lastattava alus on vastaavasti lo-lo – eli "lift on lift off".
M/S Misida
M/S Misida () on ahvenanmaalaisen Godby Shippingin omistukseen rekisteröity ro-ro-rahtialus. Se on rakennettu vuonna 2007 J.J. Sietaksen telakalla Hampurissa, Saksassa. Alus on rekisteröity Suomen lipun alle ja sen kotisatama on Maarianhamina. Nykyisin "Misida" on aikarahdattuna UPM-Kymmenen liikenteeseen, reitille Suomi–Espanja. Lastina Misida kuljettaa metsäteollisuuden tuotteita. Aluksen jääluokitus on 1A Super ja konttikapasiteetti (TEU) 484.